Raplas sündinud helilooja Urmas Sisaski 50. juubeliaastat tähistatakse  25. juulil Rapla kirikus tema möödunud aastal Rapla Ühisgümnaasiumi kooride tellimusel valminud Missa nr 6 (Madise missa) esiettekandega. Teos on kirjutatud laste- ja segakooridele, solistidele ning kammeransamblile, kaasatud on mänguasjad ja kogu suurejooneline ettekanne nõuab koguni mitme dirigendi ühistööd. Missa sõnumiks on tänu selle eest, et saame elada, armastada, mõelda, tunnetada ja olla õnnelikud planeedil maa ning missa eesmärgiks on planeedi bioloogilise elu säilitamine ja Eesti rahva jäämine.